Skape teruggekry nog voor eienaar van diefstal weetDie trop skape wat gesteel is. (Foto: SAPD) Die Oos-Kaapse polisie het ’n vermeende veedief in hegtenis geneem en ’n trop van 44 skape aan hul eienaar terugbesorg nog voordat sy opgemerk het dat haar kudde gesteel is en dit by die polisie kon aanmeld. Kapt. Khaya Tonjeni, woordvoerder van die polisie, sê ’n 49-jarige verdagte is Vrydagaand omstreeks 20:00 tydens ’n misdaadintelligensie-gedrewe operasie deur die polisie in Mthatha se veediefstaleenheid, eenheid vir misdaadintelligensie en eenheid vir openbare orde in die Manyosini-nedersetting in Mthatha in hegtenis geneem. Die polisie het die eienaar van die skape opgespoor en sy kon haar kudde positief uitken. Die verdagte sal na verwagting Dinsdag vir die besit van vermoedelik gesteelde skape in die landdroshof in Mthatha verskyn.